Ramón Álvarez Palomo - Uiquipedia

# Ramón Álvarez Palomo

### De Uiquipedia

Ramón Álvarez Palomo foi un históricu anarcosindicalista asturianu, foi figura clave de la Revolución de 1934 y miembru del Conseyu Soberanu d'Asturies y Lleón.

Nació en Xixón en 1913 y finó en Xixón el 14 de payares de 2003. Panaderu d'oficiu, esti llíder sindical anarquista, entamó a trabayar a los 12 años, tres formase na escuela neutra d' Eleuterio Quintanilla. A los 15 años ingresó na CNT y a los 20 foi escoyíu secretariu xeneral de la CNT d'Asturies, Lleón y Palencia.

## [editar] Revolucionariu

Palomo foi cabezaleru de los movimientos revolucionarios de la CNT de 1933 polo que lu metieron presu, na cárcele fizo amistá con Buenaventura Durruti. Foi amnistiáu n'abril de 1934 y participó na Revolución Asturiana de 1934

Ramón Álvarez Palomo, foi secretariu del Comité Revolucionariu de Xixón tres la derrota de la "Comuna Asturiana" fuxó a Francia en 1935 onde taría fasta l'amanistia del Frente Popular. Col españíu la denomada Guerra Civil española ocupóse de la movilización pa la defensa de Xixón y formó parte del Conseyu Municipal Republicanu. Ramón Álvarez Palomo foi Conseyeru de Pesca del Conseyu Interprovincial d'Asturies y Lleón primeru y del Conseyu Soberanu depués, en representación de la Federación de Grupos Anarquistas (FAI).

## [editar] L'Esiliu

Tres la ocupación d'Asturies pol exercitu franquista, en 1937, esiliase primero en Cataluña, (onde será secretariu del ministru d'Instrucción Pública de la republica, Segundo Blanco) y tres la ocupación d'esta a Francia. Tando en Francia entama la II Guerra Mundial, que pasa escondíu nuna zona ocupada polos nalemanes y onde fizo contactos cola Resistencia francesa. En 1945 conoció a la que sedría la so segunda esposa, Aurora Molina Iturbe, fia d'un destacáu anarcosindicalista de la FAI. Pola casa del matrimoniu en París pasaben gran parte del anarcosindicalismu asturianu clandestín y encargábense de busca-yos trabayu y documentación. A finales de los sesenta contribuyó, xunto con llíderes de la UGT, a la creación del Fondo Unificado de Solidaridad Obrera (FUSOA), destináu a recoyer fondos nos cientros de trabayu p'aidar a los obreros presos o despidíos. Tornó al estáu español delles veces enantes de la restauración democrática pa particiapa en Madrid en dellos conceyos del comité nacional de la CNT, el yera secretariu del subcomite en Francia.

## [editar] Retornu a Asturies

Ramón Álvarez Palomo tornó a Asturies por primer vegada en 1972 y, de forma definitiva, en 1976. En 1978 foi escoyíu otra vuelta secretariu rexonal de CNT. Nel V congresu del sindicatu foi un de los más firmes opositores a la ortodoxia anarquista defendía, ente otros, por José Luis García Rúa. Las discrepancies propiciaron la ruptura y l'apaición de la Confederación General del Trabajo, del que foi ún de los fundadores defendiendo la participación de los anarcosindicalistes na negociación colectiva y nes eleiciones sindicales pa los comités d'empresa. Álvarez Palomo foi director de dellos periodicos llibertarios.

## [editar] Produición bibliográfica

Álvarez Palomo, foi autor de dellos llibros, ente ellos:

- «Eleuterio Quintanilla (vida y obra del maestro)»
- «Avelino G. Mallada, alcalde anarquista»
- «José María Martínez. Símbolo ejemplar del obrerismo militante»
- «Historia negra de una crisis libertaria»
- «Rebelión militar y revolución en Asturias».

Retrieved from "http://ast.wikipedia.org../../../r/a/m/Ram%C3%B3n_%C3%81lvarez_Palomo_769d.html"

Categoríes: Asturianos | Anarquistes | Movimientu obreru

##### Views

- Artículu
- Discusión
- Revisión actual

##### Buscar